Dum la IJK vi povas mem decidi, kiom vi volas zorgi aŭ ne zorgi pri manĝo. Matenmanĝoj, tagmanĝoj kaj vespermanĝoj estas unuope mendeblaj, por viandmanĝantoj, vegetaranoj aŭ veganoj, kaj ankaŭ eblas memzorgi.
#000001
Ni ne garantias, ke ĉiutage estos krespobulkoj.
#000002
La matenmanĝo kaj la vespermanĝo estos servitaj kiel bufedoj: vi mem prenas teleron kaj kolektas kion vi volas manĝi. IJK-helpantoj preparas la manĝojn, starigas la bufedon kaj poste purigas ĉiujn manĝilojn.
#000003
En la matenmanĝo estos (ŝajn-)laktaĵoj, cerealoj, pano, ŝmiraĵoj kaj fruktoj, kaj en la vespermanĝo estos varma supo, pano, ŝmiraĵoj kaj deserto.
#000004
Matenmanĝoj kostos po 2€, vespermanĝoj kostos po 3€.
#000005
Populara nederlanda plado, Nasi Goreng.
#000006
La tagmanĝon nia teamo ne kuiras mem, sed ricevos de la kongresejo. Ĝi konsistos el supo, varma ĉefplado kaj simpla deserto. Ili estos kutimaj nederlandaj manĝoj, sed pro la internaciema historio de Nederlando tio signifas sufiĉan variecon.
#000007
Varmaj tagmanĝoj kostos po 6,5€.
#000008
Por rompi la ĉiutagan ritmon ni ankaŭ planas tagon kun eĉ pli nederlanda manĝaĵo: frititaj terpomfingroj kaj frandaĵoj.
#000009
Partoprenantoj en tuttagaj ekskursoj ricevos manĝpakaĵon, aŭ surlokan manĝon se tio estas organizebla.
#000010
Se vi volas ŝpari iom da mono, aŭ preferas vian propran kuirarton, tio facile eblas en la IJK en Nederlando. Apud la tendumejo estas konstruaĵo kun kuirejo, kiu tage estos memzorgejo kaj nokte estos gufujo. Estos iom da spaco por stoki viajn aĉetaĵojn en komunaj fridujoj.
#000011
Atentu tamen pri la distanco al la plej proksima vendejo: estos almenaŭ 2 kilometroj, do indas havi aŭton aŭ ŝarĝbiciklon, aŭ kunaĉeti kun aliaj memzorgantoj. En la kongresejo lueblos normalaj bicikloj en tagoj sen ekskursoj.
#000012
En la trinkejo dum vesperaj kaj noktaj horoj funkcios la NEJ-fritilo kaj panrostilo, por provizi al vi bongustaĵojn apud viaj trinkaĵoj. Ne maltrafu tiun ĉi nederlandan tradicion!
#000014
Noktaj manĝoj aĉeteblos kontraŭ steloj en la trinkejo.
#000015